|  |
| --- |
| PRITARTA |
| Klaipėdos miesto savivaldybės |
| tarybos 2017 m. gegužės 11 d. |
| sprendimu Nr. T1-135 |

**MEMORANDUMAS**

**DĖL BENDRADARBIAVIMO ATVIRŲ DUOMENŲ, DUOMENŲ ANALIZĖS IR SPRENDIMŲ PRIĖMIMO NAUDOJANTIS DUOMENIMIS SRITYSE**

2017 m. d.

Vilnius

**MEMORANDUMO TIKSLAS**

Memorandumo tikslas – pasidalyti gerąja Vilniaus miesto savivaldybės patirtimi atvirų duomenų, duomenų analizės ir sprendimų priėmimo naudojantis duomenimis srityse su kitomis savivaldybėmis, užtikrinti informacijos prieinamumą ir analizės galimybes.

**TIKSLO ĮGYVENDINIMAS**

Susitariame dėl šių bendradarbiavimo principų ir įsipareigojame:

1. Atvirų duomenų srityje:

* patvirtinti atvirų duomenų taisykles;
* atlikti duomenų ir sistemų inventorizaciją;
* nusistatyti duomenų atvėrimo prioritetus;
* ieškoti galimybių duomenis atverti, pateikti formatais, įtvirtintais atvirų duomenų taisyklėse;
* įdėti duomenis į savo ar bendrą atvirų duomenų portalą (pagal poreikį ir galimybes).

2. Duomenų analizės srityje:

* atvirų duomenų pagrindu kurti įrankius ir žemėlapius, kurie transformuoja duomenis į informaciją, naudingas įžvalgas;
* viešinti informaciją apie visus naujoves, atradimus, gautus iš atvirų duomenų;
* pateikti viešai visus sukurtus įrankius;
* automatizuoti savivaldybės procesus, mažinant administracinę naštą, popierinių dokumentų naudojimą ir siekiant surinkti kuo daugiau duomenų apie įvairias vykdomas veiklas;
* ieškoti ir naudotis kitų miestų patirtimi, remiantis *What Works Cities* *ir ES Smart Cities* iniciatyvų praktika.

3. Sprendimų priėmimo naudojantis duomenimis srityje:

* pagal galimybes stengtis įvairius administracinius sprendimus priimti remiantis duomenimis;
* nesant galimybės pagrįsti tam tikrų sprendimų duomenimis, identifikuoti tam trukdančias problemas, jas fiksuoti ir kaupti.

**BAIGIAMOSIOS NUOSTATOS**

1. Visa veikla, susijusi su šiuo memorandumu ir jo tikslų įgyvendinimu, yra vieša.
2. Visi sukurti įrankiai yra atviro kodo, net jeigu kuriama ant uždaro kodo platformų (*Microsoft*, *ArcGIS* ir pan.), pačios aplikacijos kodas dedamas į *GitHub* ar kitą atvirą kodo versijų kontrolės sistemą.
3. Kas ketvirtį gyvo ar nuotolinio susitikimo metu aptariami pasiekimai, nauji tikslai, problemos ir iššūkiai, kurie yra peradresuojami toliau.
4. Memorandumas įsigalioja teisės aktų nustatyta tvarka jam pritarus pasirašančioms šalims.
5. Visi klausimai ir ginčai, susiję su šio memorandumo įgyvendinimu, bus sprendžiami derybomis.

Vilniaus miesto savivaldybės meras Remigijus Šimašius

Kauno miesto savivaldybės meras Visvaldas Matijošaitis

Klaipėdos miesto savivaldybės meras Vytautas Grubliauskas

Šiaulių miesto savivaldybės meras Artūras Visockas

Panevėžio miesto savivaldybės meras Rytis Mykolas Račkauskas

Alytaus miesto savivaldybės meras Vytautas Grigaravičius

Trakų rajono savivaldybės merė Edita Rudelienė